ตำบลโคกกะเทียม

โคกกะเทียม เป็นตำบลในอำเภอเมืองลพบุรี จังหวัดลพบุรี พื้นที่เป็นจุดสิ้นสุดของเส้นทางรถไฟยกระดับสายชุมทางบ้านกลับ - ชุมทางโคกกะเทียม ของเส้นทางรถไฟสายเหนือ ซึ่งเป็นที่ตั้งของสถานีรถไฟชุมทางโคกกะเทียม เดิมพื้นที่มีฐานะเป็นสภาตำบล วันที่ 22 พฤษภาคม พ.ศ. 2517 ปัจจุบันอยู่ในความดูแลของเขตองค์การบริหารส่วนตำบลโคกกะเทียมตั้งแต่ปี พ.ศ. 2539 วันที่ 30 มกราคม พ.ศ. 2539

 ที่ตั้งและอาณาเขต 
ตำบลโคกกะเทียม มีอาณาเขตติดต่อกับเขตการปกครองข้างเคียงดังต่อไปนี้ วันที่ 13 กรกฎาคม พ.ศ. 2541

 ทิศเหนือ ติดต่อกับตำบลหนองเต่า และตำบลพุคา (อำเภอบ้านหมี่) และตำบลห้วยโป่ง (อำเภอโคกสำโรง)
 ทิศตะวันออก ติดต่อกับตำบลเขาพระงาม และตำบลท่าแค
 ทิศใต้ ติดต่อกับตำบลพรหมมาสตร์ และตำบลบางขันหมาก
 ทิศตะวันตก ติดต่อกับตำบลบางลี่ (อำเภอท่าวุ้ง)
 ประวัติ 
โคกกะเทียมเป็นตำบลเก่าแก่ของอำเภอเมืองลพบุรี มณฑลอยุธยา ตั้งเป็นตำบลตั้งแต่ปี พ.ศ. 2440 วันที่ 12 มกราคม พ.ศ. 2450 มีประวัติศาสตร์จากการเป็นที่ตั้งถิ่นฐานของชาวไทยพวนที่อพยพมาจากเมืองเชียงขวาง สาธารณรัฐประชาธิปไตยประชาชนลาวในสมัยพระบาทสมเด็จพระนั่งเกล้าเจ้าอยู่หัว รัชกาลที่ 3 โดยชื่อของตำบลมาจากคำว่า "โคก" ซึ่งพื้นที่เป็นเนินดิน และ "กะเทียม" เป็นภาษาพวน หมายถึง ต้นพลับพลึง เป็นชื่อหมู่บ้านที่ชาวพวนตั้งชื่อตามชื่อต้นไม้ที่มีอยู่มากในพื้นที่ (ปัจจุบันคือ ตลาดหลังสถานีรถไฟโคกกะเทียม)ประวัติชุมชนบ้านโคกกะเทียม อำเภอเมืองลพบุรี จังหวัดลพบุรี - วิกิชุมชน  สืบค้นเมื่อวันที่ 17 กุมภาพันธ์ พ.ศ. 2569

อำเภอโคกสำโรงได้โอนพื้นที่ตำบลธรณี มาขึ้นและยุบรวมเข้ากับตำบลโคกกะเทียม ของอำเภอเมืองลพบุรี วันที่ 17 มกราคม พ.ศ. 2451 ก่อนที่จะเกิดสภาวะเศรษฐกิจตกต่ำหลังสงครามโลกครั้งที่ 2 กระทรวงมหาดไทย จึงยุบพื้นที่ตำบลท่าแคโดยให้ 2 หมู่บ้านมาตั้งขึ้นเป็นหมู่ที่ 19 และหมู่ที่ 20 ของตำบลโคกกะเทียม ก่อนที่ปี พ.ศ. 2490 ทางจังหวัดลพบุรีได้แยกพื้นที่หมู่ 1,2 บ้านเขาพระงาม, หมู่ 3 บ้านดอนมะกัก, หมู่ 4,5 บ้านไผ่ขวาง, หมู่ 6 บ้านบ่อแก้ว, หมู่ 7 บ้านเสาธง, หมู่ 8 บ้านสุขขี และหมู่ 9 บ้านสามแยกเขาพระงาม รวม 9 หมู่บ้านของตำบลโคกกะเทียม ออกไปตั้งเป็น ตำบลเขาพระงาม รวมทั้งได้แยกพื้นที่หมู่ 9 บ้านดอนดู่ และหมู่ 10 บ้านเสาธงพัฒนา ของตำบลโคกกะเทียม ไปรวมกับอีก 8 หมู่บ้านของตำบลทะเลชุบศร ไปตั้งขึ้นเป็น ตำบลท่าแค วันที่ 10 มิถุนายน พ.ศ. 2490

 การปกครองส่วนภูมิภาค 

 การปกครองส่วนภูมิภาค 
ตำบลโคกกะเทียมแบ่งพื้นที่การปกครองออกเป็น 9 หมู่บ้าน ได้แก่

 หมู่ที่ 1 บ้านโคกกะเทียม
 หมู่ที่ 2 บ้านโคกกะเทียม
 หมู่ที่ 3 บ้านโคกกะเทียม
 หมู่ที่ 4 บ้านโคกกะเทียม
 หมู่ที่ 5 บ้านโคกกะเทียม
 หมู่ที่ 6 บ้านคอกกระบือ
 หมู่ที่ 7 บ้านคอกกระบือ
 หมู่ที่ 8 บ้านหนองปลิง
 หมู่ที่ 9 บ้านหนองปลิง

 อ้างอิง 

โคกกะเทียม
โคกกะเทียม
หมวดหมู่:อำเภอเมืองลพบุรี